Li Laus 


elibrige 


LAUS 
DE 
ENRI AUBANEL 


Foutougrafio Pierre Aubanel 


Patrici GAUTHIER 
Felibre Majourau 


LAUS 
DE 


ENRI AUBANEL 
(1912 - 1998) 


Cigalo de la mar 


Santo-Estello de Sant Junian 
2000 


CIGALO DE LA MAR 


1881 
Alfred CHAILAN 
(1834 — 1900) 


1901 
Charles de GANTELMI D’ILLE 
(1847 — 1924) 


1924 
Louis DELHOSTAL 
(1877 — 1933) 


1934 
Alphonse ARNAUD 
(1888 - 1973) 


1974 
Henri AUBANEL 
(1912 - 1998) 


1999 
Patrice GAUTHIER 


Génto Réino, Segne Capoulié, Car Counfraire, Cars Ami 
Felibre, Midamo, Missiés, 


L’aparaire ferouge dou parla marsihés que siéu d’acoustumado fara 
vuei uno eicepcioun pér ounoura coume se déu la memori d6éu regreta 
Enri Aubanel que fagué voulastreja en Camargo, permié li biou e li 
rosso di sansouiro, nosto bello Cigalo de la Mar. Em/’aco, se lou 
permetés, vous farai aquéu laus en lengo mistralenco. 

Prendre ansin la seguido d’un ome que tant faguée per garda vivo uno 
di mai grandi tradicioun nostro, bessai aquelo que marco lou mai 
Vimaginacioun, vole parla di courso de biou, es pas causo eisado. Es 
d’eitant mai dificile pér quaucun coume iéu, nascu liuen di ribo déu 
Rose, qu’aquelo terro de bouvino — me perdounarés, vautre que la 
couneissés ben — i’es un pais estrange, per pas dire estrangié. D’efet, 
m’a faugu espera de rescountra ma mouié a-n-Istre per descurbi uno 
viloto en aio a l’aprocho di coucardié. Mai lou Felibrige es ansin que 
raprocho lis ome e li generacioun, pér adela li diferénci, lis Gurigino, a 
Ventour de l’amour dou pais, de si coustumo e de sa lengo. 


Sus li Camin de la Cigalo de la Mar 


La Cigalo de la Mar es di mai jouineto bord que fagué soun espelido 
a la primo de 1881. L’empacho pas d’avé deja proun batu l’antifo tout a 
Ventour di terro d’O. 

Creado en l’ounour d’Aufret Chailan, cabiscOu de l’Escolo dei 
Felibre de la Mar, ané piéi se pausa sus lou pitre dé6u marqués Carle de 
Gantelmi-d’Ille de z-Ais-de-Prouvéngo en 1901. Em’aco, en 1924, 
nosto Cigalo de la Mar s’ané amountagna quand fugué decernido a 
Louvis Delhostal, lou flame pouéto déu Cantau. 


Davale piéi mai dins la baisso en 1934 per rejougne la Camargo en la 
persouno dou capitani de la Nacioun Gardiano, lou valént manadié e 
escrivan Anfos Arnaud. Aqui, en terro lengadouciano, se devié senti 
proun a soun aise bord que, noun counténto de ié demoura 40 an de 
téms, passé piei d’un capitani a l’autre, d’ Anfos Arnaud a Enri Aubanel, 
tduti dous enfioca de la memo passioun pér soun mestié de gardian. 


La simboulico dou laus 


Me rapelle d’un libre — aviéu pancaro vint an quand lou legiguére 
— que me treviré l’amo. Ero pas Miréio nimai Calendau, mai I’ obro 
grandarasso qu’es Dune de |’ American Frank Herbert, aquelo saga que 
se debano dins un aveni tant liuenchen que se lou poudén a peno 
refigura. Frank Herbert s’éro pantaia d’un ordre de mourgo, lou Bene- 
Gesserit, qu’avien aco de particulié que li nouvico, pér_ trachi 
“Reveréndo Maire ”, ié falié béure l’espico, uno bevéndo mai-que-mai 
raro, e tout en un cop, dins un lourdige de doulour mescla de plesi, 
aquéli que n’avien begu eiritavon di souveni e de l’esperiénci de touto 
la lignado di reveréndo maire que lis avien precedi. Se sa testo éro pas 
proun forto pér supourta tout aquéu flume de couneisséngo que 
Varribavo dins qu’uno erso, tenien pas lou cop e n’en mourrien. Aquelo 
obro, proun mistico, que sacraliso la trasmissioun d6u sabé de l’un a 
Vautre, s’endevén mai que ben emé la persounalita d6u Majourau 
Aubanel talo que l’ai descuberto, éu que sempre fugué fidéu a si 
davancié e majamen au Marqués Folco de Baroncelli, soun béu-paire, 
dins un respet founs di coustumo e dis usanco dé6u mounde gardian. 


Pousquésse aquéu laus éstre lou simbole de la memori servado e de 
la Fe dins lou Felibrige que, coumo pér li mourgo dou Bene-Gesserit, se 
déu trasmetre ansin de Majourau a Majourau, de Felibre a Felibre. 


La biougrafio d’Enri Aubanel 


La Fe e la Prouvidénci soun ligado coume dos sorre tout de-long de 
nosto vido. L’uno es la forgo que fai avanca lome, l’autro un 
esmarradou de porto duberto sus li camin incouneigu dou destin. E 
cremo au lume que lou d’Enri Aubanel es proun estraourdinari pér que 
Von posque parla de Prouvidénci. 

Nascu lou 21 de jun de 1911 au quartié latin, 4 Paris, tirant de la 
famiho déu primadié Teoudor Aubanel, es a lage de dés an que la 
Camargo i’apareigué per lou proumié cop dins touto sa béuta e soun 
mistéri, quouro la descurbigué dins uno escourregudo que lou fagué 
barrula fin qu’i Santi-Mario-de-la-mar. Aqui, se dis que fugué pretouca 
per ’image d’un gardian que menavo si bésti. Aquel ome d’a chivau, 
déu demena auturous, au mitan d’uno mar de brau negre, troupelado 
féro e mitico, 1é fagué grosso impressioun. Se capitavo qu’aquéu 
gardian éro lou Marqués de Baroncelli, un ami de soun paire. Aubanel 
n’en gardara l’image marca d6u ferri caud dins sa memori tout de-long 
de sa vido. 

D’aro-en-lai, lou jouvent perseguigué sis esttdi au licéu Louis le 
Grand de Paris, piéi a l’escolo libro di Sciénci Poulitico pér acaba vers 
li mounge negre de La Pierre qui vire. Mai 6ublidé jamai aquéu rode 
astra que l’avié desparpela de jouine e, en 1930 — manjavo dins si 
dés-e-nou-v-an — manqué pas de s’entourna en Camargo pér respondre 
a-n-un counvit d6u Marqués. Fugue la debuto d’uno grando passioun 
entre lou jouvenome e la terro di sagno e di becarut, mai se capité 
tamben pér éu la crousado di camin bord que venié de faire la 
couneissen¢o d’aquelo que devié pi€i veni sa mouié e chanja en plen 
lou debana de sa vido. 


Vaqui ¢o que n’en dis éu-meme en 87 dins la prefaci dou libre de 
Reinié Baranger, Du royaume de Provence d’autrefois aux reines 
d’Arles d’Aujourd’hui.... 


Un jour de janvier en 1930, le 3 exactement, j’ai moi aussi découvert 
ma Mireille alors que je me croyais pris ailleurs, comme je lui 
demandais si elle voudrait partager ma vie, elle me_ répondit 
simplement: “ Vous tiendrez les taureaux de mon pére” J’ai tout 
quitté, je l’ai suivie, j’ai gardé cinquante années ces bétes étranges qui, 
parfois semblaient me parler. 


Gaire aprés, a l’6ucasioun d’un viage a Paris de Baroncelli, vai ansin 
qu’Enri Aubanel ié demando la man de sa fiho Frederico, fiholo de 
Frederi Mistral e mies couneigudo d6u publi souto lou noum de 
“ Riqueto ”. Lou Marqués baio sa counsentido de bono graci. Es adounc 
per Pamour d’uno chato e d6éu pais de Camargo qu’Enri Aubanel aceto 
de ié faire souco emé la proumesso soulenno, coume |’avén vist, de 
serva riboun-ribagno la manado de soun béu-paire. Es pér passioun que 
sa vido, desenant, la counsacrara au Lengado, i biou, basto, a la culturo 
déu pais de la femo que s’éro chausi dins lou béu de sa jouinesso, la 
fiho déu grand reviéudaire e aparaire de la rago Camargo. A la fin de 
nouvéembre de 1932, li fiangaio soun anounciado. Lou grand soucit di 
calignaire, d’aquelo epoco, es la cabano qu’avien tira plan de basti 
proche lou Mas déu Simbéu, I oustau d6u Marqués. 

Liguéron si destinado lou 25 d’abriéu de 1933 1 Santi-Mario-de-la- 
mar dins un mariage gardian ufanous. Au sourti de la gléiso, un 
ourquéstre boumian lis esperavo e ié jougue... “ les gars de la marine ”, 
¢oO que sousprengué res dins aquéu pais de pescaire e de matalot. 

Enri Aubanel éro un ome entié, dou caratére mascle, sénso 
bescountour, qu’anavo toujour au bout de sis idéio e de si passioun 
em’un testardige recouneigu de tdéuti que i’éro uno qualita. Poudié pas 


supourta li chancello o li gént que sabien pas prendre de decisioun e se 
ié teni. 

Dins li proumié mes aprés soun mariage, lis Aubanel tenguéron uno 
librarié a-n-Avignoun, mai en 1934, Enri, gaire counquist pér lou mestié 
de libraire, proubable trop tranquile pér éu, decidé de se counsacra en 
plen a sa manado Papalino. 


Pér coumenga dins soun nouvéu pres-fa, i¢é faugué croumpa si 
proumiéri bésti. Es encd de soun béu-paire que li vai trouba. Em’aco 
alargué soun troupeu en 1936, l’annado que prengué la tésto de la 
manado Santenco déu Marqués, di coulour roujo e blanco. 

Malurousamen, s’enseguigue leu uno proumiero pountannado de 
luno féro pér la famiho Aubanel emé la debuto de la guerro e la pérdo 
déu Mas dou Simbéu que fugue ducupa piéi aclapa per |l’armado 
alemando. Folco de Baroncelli pou pas supourta de véire ansin soun ben 
dins li man di “ barbare ”, coume dis éu-meme dins la letro que vaqui. 


Moun mas es envahi pér lis Alemand. Se soun empara de la salo a 
manja, di chambro.; an tout bourroula, moble, lié, terro, brula li 
cadiero, empourta li taulo e m’an leissa, pér graci, que la pichoto 
cousino e ma chambro e d’aqui assiste sénso muta a soun bregandage. 
Riqueto e Enri an desbagaja sa cabano requisiciounado, an tout adu 
eici € au mens, soun dins soun oustau sénso barbare. Eila i’an deja 
brula, pér se caufa, soun béu lié d’acajou, de porto, de fenéstro, li 
plancho dou pont. 


Lou Marqués, malautejant, fourca de se recata a-n-Avignoun, visqué 
forgo mau tduti aquélis auvari. Es eila que mourigué lou 15 de 
desémbre de 1943. 

Mai Enri Aubanel éro pas d’aquéli que lou mau-cor li despoudero, 
n’aurié faugu bén mai qu’aco pér ié faire renouncia a soun sarramen. 


Tre la fin de la guerro, la manado Santenco, renadivo, fagué parla d’elo 
tourna-mai emé lis esplé de “ Vovo ”, bésti d’eléi nascudo lou jour de 
Caléndo de 1944, coucardié de trio, que fagué l’empeéri is areno nou-v- 
an de tems, de 1946 a 1955, e qu’un jour, 4 Beu-Caire, li rasetaire 
pousquéron pas meme ié derraba la coucardo. Vovo, ansin bateja per 
Peire Aubanel, lou fiéu d’Enri, éro de la rago puro di biou de la 
tradicioun Baroncelli, frucho d’annado de travai afeciouna e de 
seleicioun menimouso. 

Coume uno autro marco d’aquéu renouveu, lou 26 de mai de 1947, la 
cabano dou Simbéu, rebastido de nou, reprengué la plago que ié revenié 
dins lou paisage Santen. 

Aquel oustau recaté la famiho Aubanel d’annado de téms, que 
coumté léu siéis enfant, dous drole, Folco e Péire, lou que n’ai deja 
parla, e quatre chato, Mario-Magalouno, Jaumelino, Nerto e Mario- 
Caroulino. Ié visquéron dins lou biais de Vantico tradicioun gardiano, 
long-téms d’aiours sénso aigo e sénso lume. Cadun d’ entre nautre fargo 
un pau soun oustau segound si souveni, si pantai o soun ideau. Lou de 
la famiho Aubanel escapavo pas a-n-aquesto realita. 

Eila, dins un rai d6u souléu que tamisavo au dre di fenéstro, au founs 
déu grand membre, uno larjo chaminéio blanco mascarado de la sujo e 
encapelado d’un festoun rouge se durbissié 4 brand. Pendoula a la paret, 
tout un fube de souveni vous parlavon de l’amour di tradicioun, de 
tableu, de foto, un caufo-lié. A man gaucho, subre la porto, uno tésto de 
biou vous souvetavo la ben-vengudo a la Cabano. 


De viéure ansin, lis enfant Aubanel éron tout embuga de sa vido 
santenco. Péire, di Pierrot, es vuei encaro 4 la tésto d’uno manado a 
Sant-Gille e se conto que la pichoto Mario-Magalouno, dicho Galou, un 
cop qu’éro en viage a Paris avié esclama, en vesént la Seino : “Oh! la 
grande roubine ! ”. 


Em/aco piei, lis annado se degrunéron, marcado, segur, di malastre 
coustumié i troupéu, coume la malautié que ié raubé un cinquantenau de 
bésti en 1951, mai tamben di picamen de man e di lagremo de gau 
escampado a chasco vitOri e chasco joio daverado per un de si tau 
coume aquelo d6éu Biou d’Or gagna pér “ Petit Loulou ” en 1964. 

Es peréu en 1964, a 53 an, que demandon a Enri Aubanel de prendre 
la seguido d’Anfos Arnaud a la tésto de la Nacioun Gardiano. Lou 
destin, un cop de mai, lou touqué de soun det bord que dés an aprés 
tout-béu-just, en 1974, anavo recaupre la Cigalo de la Mar, véuso déu 
meme Anfos Arnaud. 

Aquéu d’aqui éro forgo couneigu e ama de t6éuti dins li mitan de 
bouvino. A sa mort, en 1973, lou mounde éron desavia. Vaqui ¢o que 
n’escrigué Enri Aubanel dins lou cartabéu de la Nacioun Gardiano : 


“ Te déve ma lengo, moun Adré, Miréio, lou Lengado e si batésti. E 
d’avé pres tengudo i pradarié bouvino ounte la lusour aubenco se 
mesclo au courseja dis erso e di rosso enlusido au landa dou rajou. Ai 
couneigu miejour, l’abrasamen, lou trelus. La lus se plegavo dins li 
draiolo, de-long di ribeirés e di terro amourouso. Li souco, quasimen, 
éron lésto per li vendémio. Dins li sablas daura li grand tau te 
sounavon. E soun bram rufe d’esfrai me rendié fou. Pamens aviéu gaire 
vejaire de ma vido gardiano. Fasiéu d’estudi a Paris. I’ére nascu. E me 


” 


cresiéu. 


Just apres la despartido déu viéi capitani, la manado Santenco visqué 
d’evenimen estrange que marquéron proun lis esperit, coume la pérdo 
de 65 bésti, pér la majo part de mascle, que cabusséron dins |’aigo lou 5 
de desémbre 1973 e se neguéron au Cailar, dins la maire d6éu Vistre, 
senso que rés n’en pousquésse devina la resoun. Se conto qu’un 
endoulible, beléu, lis aurié esfraia dins la sourniero e que pousquéron 


plus se tira déu fangas que li ribo n’éron trop resquihouso. Ansin 
despareiguéron uno grando partido dis espér de la manado. 

Quatre an apres, en 1977, au meme rode, es dous gardian amatour, 
Feraud e Rouquairol que se neguéron en vouguént pourta ajudo en de 
bésti perdudo aprés lis inoundacioun. 

Em/aco, li causo se revenguéron plan-plan e la manado leve mai la 
testo emé de bésti de valour. 


Mai en 1986, l’errour toumbé sus la cabano déu Simbéu. Enri 
Aubanel, sega per un terrible aucidént de veituro sus la routo di 
Santi-Mario a-n-Arle, au recouide di Brun, noun pousqué jamai se 
reveni en plen e retrouba li forgo que desenant ié defautavon. 

Au mes de febrié de 1990, es sa mouié Riqueto que s’empartigue, lou 
leissant soulet emé si souveni. Tres an apres, escrigué aquéu pouémo 
que digueé per la coumemouracioun de la mort dou Mestre de Maiano 


O Mestre, siéu vengu mai ta fiholo es morto 
TPatres an... Candelouso avié souna lou clar. 
O Mestre anaren pus em’elo i grandis orto 
Culi li flour d’aledo e lis iéli de mar 
Anaren plus, o Mestre, i toumple amar 
Proche dou rode escrét ounte la Vilo d’Arle 
Dins la frescour de mi vint an 
Trelusigué pér iéu entre Bos e Mar 
E m’afourtigué de mi créire 
E m’assoulegué de sa Pas. 


UVamourous dis art 


Fau dire qu’Aubanel avié un grand sensible de l’amo que lou 
durbissié is art e subre-tout a la musico classico. Aurié pouscu manja de 
kilouméetre simplamen pér ana enténdre un councert de piano. 

Pér ce que toco la literaturo, fugué jamai e cerqué pas d’éstre un 
escrivan de trio. Mai pamens |’empaché pas de s’assaja a |’escrituro 
emé bonur. Vai ansin que |’on pou rapuga quauquis un de si poueémo 
dins lis Armana di Felibre e meme, de cop que i’a, quauqui raconte en 
proso, testimoni, la majo part dou téms, dis esperiénci viscudo coume 
manadié. 

Mai escrigué subre-tout en francés uno obro touto entiero 
counsacrado a soun mestié e soun pais. Citarai en particulié li dous 
rouman Camarguaises en 1960 e Je suis manadier en 1957 ounte nous 
desvelo uno partido de sa vido. 

De qunte biais que prenguen Enri Aubanel, se devinan toujour sus de 
camin que nous adraion vers la Camargo. 


Soun biais de veire lou pais 


Es un pais fér, la Camargo, que per lou bén counéisse fau treva 
d’annado de tems, tduti li Camarguen lou sabon. A rén d’un pais de 
Coucagno e se déu counquista jour a cha jour. Es un pais ounte la mort 
coustejo de-longo lou clarun d6éu souléu, ounte la néblo pou veni dins 
qu’un vira d’iue pér desavia lou permenaire imprudeént. Es pas pér rén 
que Mistral chausigué la Camargo e li Santi-Mario pér ié faire mouri 
Miréio. A passa tems, avans lou Marqués, quand n’en parle, aquéu rode 
passavo pér uno meno d’infér que lou falié travessa en se 
precauciounant, cregnénco d’éstre engoula pér quauque engéni mau- 
fasent. Em’aco, emé lou Marqués de Baroncelli, emé Jousé d’ Arbaud, 


la Camargo se tremude is iue déu mounde, venént d’a cha pau la provo 
que se toucavo d6éu mite de la liberta primitivo, uno resérvo vivénto pér 
apara tout ce que fasié la richesso di tradicioun. Bén talamen d’aiours 
que, dins l’estrambord, se n’en creé meme quauquis uno au passage per 
embeli enca’n pau lou tableu. Un pople en bousco de si racino es 
toujour tirassa en avans, emai deguésse trespassa li raro de la resoun. 
Enri Aubanel, es pourta pér aquéu mouvamen de refoundacioun quand 
decido de planta caviho en Lengado. 

Es piei uno terro que fau senti viéure dins si tripo, uno terro sensualo 
que fau tasta emé sa peu mai qu’emé sa testo. L’dudour di biou, lou 
batre dis alo quand li becarut prenon soun envou, lou péu bagna de 
susour d’un chivau qu’a travaia touto la matinado, tout acd se pou pas 
réndre dins l’univers desseca d’uno carto poustalo. 

Dins soun libre, Camarguaises que caup un bouquetoun de nouvello 
en francés, Enri Aubanel nous depinto la vido, la mort e la soufréngo, 
entremesclado estré dins un mounde de sdéuvagino e de palun. 


Vaqui coume nous retrais un chivau, un grignoun de puro rago, e 
sabié de que parlavo : 


Du plus loin qu’on Vapercoit, il donne cette impression de force et 
de maitrise propre aux étalons de race. Ni méchant, ni brutal, ni rétif, il 
n’a pas, comme certains chevaux vicieux, les yeux allumés de lueurs 
dangereuses. Impérieux est chez lui le besoin de domination : il est le 
maitre. Des chefs indomptés, il a le fier regard et la noble allure. Sa 
robe est pommelée de gris clair, ¢a et la, tachée d’aubére et de rouan. 


Lou Felibre dou souveni 


Aubanel avié uno grando fisancgo dins lou Felibrige e l’aveni de la 
lengo, éu que regretavo de pas proun I’avé praticado dins soun jouine 
téms e que — lou recouneissié eisa — devié cerca si mot quand fasié 
uno dicho en lengo nostro. 

Ero tambén l’ome de la fidelita. Touto sa vido fugué fidéu a sa 
famiho, a sis amista, a sa paraulo, a sa manado. 

Fugue fidéu au parla e au biais de si méstre e lou resté quand, per li 
fésto déu centenari dou Felibrige, ié faugueé s’engaja contro uno partido 
de sa parentello, en particulié Edouard Teoudor Aubanel, qu’au noum 
d6éu moudernisme, éro lést a renega lou biais d’escriéure de soun grand 
per lou foundre dins uno unifourmita sénso goust ni gousto que lou 
Felibrige, pér fourtuno, a sachu se n’en gara. 


Rintrére au Felibrige en 1981, mai se capito que jamai couneigueére 
Enri Aubanel avans la mau-parado. Lou rescountrére pér lou proumié 
cop a l’6ucasioun di coumemouracioun felibrenco de Maiano, ounte sa 
Fe prefoundo m’entremoulissié tant leissavo desbounda soun cor quand 
recitavo l’obro mistralenco. Res poudié resta indiferént a la forgo 
d’aquel ome qu’emai fuguésse crudelamen marca dins soun cors, 
restavo pamens embuga fin qu’i mesouio déu pais qu’avié chausi s¢nso 
1’éstre nascu, d’en proumié pér amour, em’aco piéi pourta pér la resoun 
resounanto que la tradicioun de bouvino éro uno foundamento de noste 
éime miejournau. 

De véire aquel ome recounquista uno sciénci e uno counsciénci pér 
la forgo unenco de sa voulounta es uno grando leigoun d’umelita per 
forgo d’entre nautre que s’enganon, crese que, en canejant la valour 
d’un ome a |’autentique de si racino vo au millesime de sa generacioun 
d’ome d’O, en leissant de caire, pér pas dire foro-bandi li que parlon 


mau la lengo, li que parlon pounchu vo em’un acént estrangié, 6ublidant 
que nosto terro, terro d’acuién¢o es, terro d’acuiéngo restara. Tout ome 
n’en pou toumba amourous e, venént dou deforo, n’en descurbi piéi 
Péime vertadié pér lou faire trelusi is iue d6u mounde. 


Enfin, ¢o que me touqué tambeén éro soun biais d’aceta e d’embrassa 
li respounsableta, que sieguésse de Capitani de la Nacioun Gardiano o 
de cap de manado, en demourant fiér e umble tout au cop. 

Aubanel éro pas un ome de letro, ’aven vist, éro un ome d’acioun, 
un Valent, un Majourau que saché pourta aut li coulour de si bésti, en 
fasént ounour au Marqués que, n’en siéu soulide, l’acoumpagné de- 
longo dins si cavaucado, e l’ajudé pér countunia sus la draio de si 
davancié en trasént enca mai liuen lou Simbéu ... Mai es-ti pas en verita 
Vesperit d6u Felibrige tout entié que de simplamen adurre ansin, de- 
longo, sa péire au clapié ? 


Counclusioun 
Acabarai sus aquéli paraulo levado de soun libre Je suis manadier : 


“ Je suis venu ici par une sorte de miracle, j’y ai vécu heureux mais 
non sans souffrance, et mes bétes forment maintenant mon bien le plus 
cher. Si elles le veulent bien, j’espére aussi mourir dans leur 
compagnie. Car, au-dessus de tout, elles sont bien mes grandes 
amies. ” 

Erian proun desparié, Enri Aubanel e iéu, sus mant-tni causo, vivian 
pas dins lou meme mounde, iéu, engeniaire, baiant vido i roubot de 
deman, bagnant cade jour dins l’enfourmatico e li recouide d’ Internet, 


éu, gardian, méstre de la liberta e dis espaci camarguen. Iéu, vira de- 


longo vers moun parla marsihés, éu aparaire afeciouna de la lengo 
mistralenco. 

Mai i’a proun de causo que nous raprochon pér que me sentigue 
urous emai fiér de pourta, a sa seguido, la Cigalo de la Mar : l’amour de 
la musico, di causo de la naturo, di raport simple emé lis autris ome, lou 
testardige, la fidelita e la Fe dins l’ideau mistralen, vaqui lou liame 
founs que nous restaco. Pousquésse m’ajuda a teni ma vido felibrenco 
dins la bono draio coume saché lou faire, éu, fin qu’a soun darrié badai. 


